《阌乡县》
清代·顾瑗

秦为头，虢为尾，万树桃花光炜炜。行人到此车轮摧，夸父行之速如鬼。

黄帝铸九鼎，博采首山铜。鼎成龙乃去，剩有轩游宫。

汉武求仙意未已，讳说文成马肝死。鹤驾西飞竟不归，皇天原上空思子。

关城压境河声急，单车晓出稠桑驿。

作者简介：顾瑗，字亚蘧，祥符人。光绪壬辰进士，改庶吉士，授编修。有《西征集》。